বাজি পুড়িয়ে দৃষ্টি হারাচ্ছে একের পর এক শিশু! রাজ্যজুড়ে আতঙ্ক

ওয়েব ডেস্ক: আলোর উৎসব দীপাবলিতে (Diwali 2025) মেতে উঠেছে গোটা দেশ। কিন্তু সেই দীপাবলির আলো থেকেই ছড়াল আতঙ্ক। মধ্যপ্রদেশে (Madhya Pradesh) এক এক করে ১৪ শিশুর হারাল দৃষ্টিশক্তি (Blind)। নেপথ্যে কার্বাইড গান (Carbide Gun)। একটি খেলনা বন্দুক থেকেই চোখের সমস্যায় পড়েছে রাজ্যের শতাধিক শিশু। আনন্দের উৎসবে একটি খেলনা বন্দুক যেন পরিণত হয়েছে মৃত্যুফাঁদে।

সূত্রের খবর, মাত্র তিন দিনে মধ্যপ্রদেশজুড়ে ১২২-এরও বেশি শিশু চোখের গুরুতর সমস্যা (Eye Injury) নিয়ে ভর্তি হয়েছে বিভিন্ন হাসপাতালে। এর মধ্যে ১৪ শিশু চিরদিনের মতো দৃষ্টিশক্তি বলে খবর। সবচেয়ে ক্ষতিগ্রস্ত জেলা বিদিশা। সরকারি নিষেধাজ্ঞা থাকা সত্ত্বেও স্থানীয় বাজারে অবাধে বিক্রি হয়েছে এই প্রাণঘাতী যন্ত্র। ১৫০ থেকে ২০০ টাকায় বিক্রি হওয়া এই দেশি বন্দুক তৈরি হচ্ছে প্লাস্টিক বা টিনের পাইপে, যার বিস্ফোরণ কিন্তু বোমার মতো। সেই কারণেই এই খেলনা বন্দুক নিয়ে আনন্দে মত্ত অধিকাংশ শিশু পড়েছে চোখের সমস্যায়।

আরও পড়ুন: অসমের কোকরাঝাড়ে ভয়াবহ বিস্ফোরণ, উড়ল রেললাইনের একাংশ

ভোপাল, ইন্দোর, জবলপুর ও গোয়ালিয়রের হাসপাতালগুলিতে চোখের ওয়ার্ড ভর্তি শিশু রোগীতে। শুধু হামিদিয়া হাসপাতালেই গত ৭২ ঘণ্টায় ভর্তি হয়েছে ২৬ জন। চিকিৎসকরা জানাচ্ছেন, এই যন্ত্র কোনওভাবেই খেলনা নয়—এটি আসলে এক ধরনের ইম্প্রোভাইজড বিস্ফোরক। ঘটনার পর বিদিশা পুলিশ ইতিমধ্যেই ছয়জনকে গ্রেফতার করেছে। অভিযুক্তদের বিরুদ্ধে আইনি ব্যবস্থা নেওয়া হয়েছে বলে খবর।

কিন্তু এই খেলনা বন্দুক থেকে চোখের ক্ষতি হচ্ছে কীভাবে? চিকিৎসকদের মতে, কার্বাইড গান বিস্ফোরিত হলে সেটির মধ্যে থাকা ধাতব কণিকা ও কার্বাইডের বিষাক্ত বাষ্প সরাসরি চোখে ঢুকে এবং চোখের বিভিন্ন সংবেদনশীল স্থানে আঘাত করে। সেই কারণে এই বন্দুক ফাটাতে গিয়ে অনেক শিশুদের রেটিনা পুড়ে গিয়েছে, কারও কারও চোখের মণি অবধি ফেটে গিয়েছে। অনেকেই স্থায়ীভাবে অন্ধ হয়ে পড়ছে।

দেখুন আরও খবর:

The post বাজি পুড়িয়ে দৃষ্টি হারাচ্ছে একের পর এক শিশু! রাজ্যজুড়ে আতঙ্ক first appeared on KolkataTV.

The post বাজি পুড়িয়ে দৃষ্টি হারাচ্ছে একের পর এক শিশু! রাজ্যজুড়ে আতঙ্ক appeared first on KolkataTV.