মধ্যপ্রদেশের সঙ্গে নাম জড়াল মালদহের, কার্বাইড গান বিস্ফোরণে দৃষ্টিশক্তি হারাবে শিশু থেকে তরুণ

পরিতোষ সরকার, মালদা:  ‌মধ্যপ্রদেশের ভূপালে সঙ্গে জড়িয়ে গেল মালদার (Malda) নাম। কার্বাইড গান  (Carbide Gun ) বিস্ফোরণে দৃষ্টিহীন (Sightless) হতে চলেছে বেশ কিছু শিশু‌ ও তরুণ। মালদা জেলার এমন আট তরুণ ও কিশোরের সন্ধান মিলল যারা কার্বাইড গানের বিস্ফোরণে দৃষ্টি হারাতে বসেছে। যা নিয়ে উদ্বেগের মধ্যে রয়েছেন জেলার বিশিষ্ট চক্ষু চিকিৎসকরা।

মালদার চক্ষু চিকিৎসক সৌগত পোদ্দারের (Malda ophthalmologist Saugata Poddar) কাছে দুইজনের চিকিৎসা চলছে। শুক্রবার মালদা শহরের এক চক্ষু বিশেষজ্ঞ দেবদাস মুখার্জির কাছে চোখ দেখাতে এসেছিল বছর ১৩-র কিশোর আকাশ বিশ্বাস। তার বাড়ি গাজোলের এক প্রত্যন্ত গ্রামে। কিভাবে চোখে আঘাত পেয়েছে জানতে চাইলে ওই কিশোর জানায়, সোশ্যাল মিডিয়ার দেখে কার্বাইড গান তৈরি করে ফাঠাতে গিয়ে বিস্ফোরণের ঘটনা ঘটে।

হবিবপুর থেকে একইভাবে আহত বছর ২০-র তরুণ কিশোর বিশ্বাস। কিশোর বিশ্বাস জানান, তাদের গ্রামেরই একটি ছেলে সেই কার্বাইড গান তৈরি করেছিল। তাতে আগুন ধরে যায়। নেভানোর সময় হাত লেগে যায় কার্বাইডে। ‌ ভুলবশত সেই হাত চোখে লাগে। তারপর থেকেই সমস্যা বেড়ে যায়। এখন চোখে ঝাপসা দেখছি।’

আরও পড়ুন- বাংলায় শীঘ্রই শুরু হবে SIR প্রক্রিয়া! কী কী নথি লাগবে?

মালদা শহরের আরেক চক্ষু চিকিৎসক অমিতেন্দু সাহা জানান, ‘ক্যালসিয়াম কার্বাইড আর জলের বিক্রিয়ায় তৈরি হয় দাহ্য গ্যাস অ্যাসিটিলিন। তার জেরেই বিস্ফোরণ ঘটছে। আর তা চোখে গেলে অধিকাংশ ক্ষেত্রেই দৃষ্টি নষ্ট হওয়ার সম্ভাবনা থাকে। ‌

উল্লেখ্য, দীপাবলিতে এই কার্বাইড গান বানিয়ে বিপদ ডেকে আনতে তরুণ প্রজন্ম। এখন ফেসবুক, ইউটিউবের দৌলতে সবই হাতের মুঠোয়। ফলে নিছক আনন্দ পেতে গিয়ে অন্ধ হতে বসেছে মানুষ। এই বিপদের মুখে কিশোর থেকে যুবকরা। সকলেই ট্রেন্ডে গা ভাসাতে গিয়ে বিপদ ডেকে আনছে। প্লাস্টিকের পাইপে কার্বাইড দিয়ে উপরে সামান্য জল ফেলে পাইপ জোরে ঝাঁকালেই বিকট আওয়াজে বাজি ফাটছে। আর সেটাই নাকি মজা! অভিভাবকদের সতর্ক হওয়ার পরামর্শ দিয়েছেন চক্ষু বিশেষজ্ঞরা। ইতিমধ্যেই মধ্যপ্রদেশে দৃষ্টিশক্তি হারিয়েছে ৩২০টি কিশোর। আর ৮০ শতাংশ জখম।

দেখুন আরও খবর-